2015. gada . Noteikumi Nr.

Rīgā (prot.Nr. , . §)

**Eiropas Strukturālo un investīciju fondu mērķa "Eiropas teritoriālā sadarbība" programmu vadībā Latvijā iesaistīto institūciju informācijas par programmām un programmu ietvaros apstiprinātajiem projektiem publiskošanas kārtība**

*Izdoti saskaņā ar Eiropas Strukturālo un investīciju fondu mērķa*

*"Eiropas teritoriālā sadarbība" programmu vadības likuma*

*15*[*.panta*](http://likumi.lv/ta/id/185652-eiropas-savienibas-strukturfondu-3-merka-eiropas-teritoriala-sadarbiba-programmu-vadibas-likums#p24)*2.punktu*

1. Noteikumi nosaka kārtību, kādā Eiropas Strukturālo un investīciju fondu mērķa “Eiropas teritoriālā sadarbība” programmu 2014.-2020.gadam vadībā Latvijā iesaistītās institūcijas publisko informāciju par Eiropas Strukturālo un investīciju fondu mērķa "Eiropas teritoriālā sadarbība" programmu vadības likuma 3.punktā minētajām ETS programmām (turpmāk – ETS programmas) un programmu ietvaros apstiprinātajiem projektiem (turpmāk – projekts).
2. Informācijas publiskošanu par ETS programmām un projektiem Latvijā nodrošina nacionālā atbildīgā iestāde.
3. Nacionālā atbildīgā iestāde koordinē informācijas un komunikācijas pasākumus atbilstoši regulas Nr.1303/2013 117.panta 1.punktā noteiktajam, nodrošinot sabiedrības informēšanu par ETS programmu ieviešanas procesu un apstiprinātajiem projektiem, šim mērķim uzturot atsevišķu sadaļu tās tīmekļa vietnē [www.varam.gov.lv](http://www.varam.gov.lv).
4. Nacionālā atbildīgā iestāde tās tīmekļa vietnē  publisko un aktualizē šādu informāciju par ETS programmām, kurās piedalās Latvija:
   1. vispārīga informācija par ETS programmām, tajā skaitā to pasākumiem un projektu iesniegumu atlases kārtām, ja programmu plānots īstenot vairākos pasākumos vai projektu iesniegumu atlases kārtās, to ieviešanas indikatīvo plānu un projektu iesniegumu atlasei plānotā finansējuma summas;
   2. informācija par ETS programmu kontaktpunktiem Latvijā;
   3. ETS programmu dokumentu projekti un to apstiprinātās redakcijas;
   4. ETS programmu uzraudzības komiteju Latvijas dalībnieku saraksts;
   5. ETS programmu projektu konkursu termiņi un nosacījumi;
   6. ETS programmu projektu konkursu rezultāti – apstiprinātie projekti, kuros piedalās Latvijā reģistrēti programmas finansējuma saņēmēji;
   7. cita atbilstošā informācija un dokumenti, kas ietekmē Latvijas finansējuma saņēmēju dalību ETS programmās;
   8. saites uz ETS programmu tīmekļa vietnēm;
   9. ETS programmu logo elektroniskā formātā lejupielādei.
5. Publicējot šo noteikumu 5.6.apakšpunktā minēto ETS programmas projektu konkursu rezultātus (turpmāk – projektu saraksts), nacionālā atbildīgā iestāde norāda šādu informāciju atbilstoši projektu pieteikumu apstiprināšanas brīdī esošajai redakcijai:
   1. programmas nosaukums;
   2. uzraudzības komitejas lēmuma datums;
   3. programmas prioritāte;
   4. projekta numurs;
   5. projekta nosaukums;
   6. projekta nosaukuma saīsinājums;
   7. kopējais projektu partneru skaits;
   8. projekta vadošais partneris (juridiskās personas nosaukums un valsts);
   9. projekta ārvalstu partneru uzskaitījums (ārvalstu juridiskās personas nosaukums un valsts);
   10. projekta partneru no Latvijas uzskaitījums (juridiskās personas nosaukums un juridiskā adrese);
   11. piešķirtais programmas finansējums katram Latvijā reģistrētajam programmas finansējuma saņēmējam;
   12. apstiprinātais katra Latvijā reģistrētā programmas finansējuma saņēmēja nacionālais līdzfinansējums;
   13. piešķirtais kopējais programmas finansējums projektam;
   14. apstiprinātais kopējais visu partneru nacionālais līdzfinansējums projektam;
   15. kopsavilkums par projekta mērķi, aktivitātēm un sasniedzamajiem rezultātiem;
   16. projekta sākuma un beigu datumi;
   17. projektu saraksta pēdējās atjaunināšanas datums;
   18. saiti uz ETS programmas tīmekļa vietni, kur ir pieejama informācija par visiem apstiprinātajiem projektiem.

7. Nacionālai atbildīgai iestādei ir pienākums, nepieciešamības gadījumā, atbalstīt ETS programmu vadībā iesaistītās institūcijas ETS programmu publicitātes pasākumu īstenošanā Latvijā.

8. Nacionālā atbildīgā iestāde nodrošina plašsaziņas līdzekļos informāciju par ETS programmu ieviešanu.

Ministru prezidente L.Straujuma

Vides aizsardzības un reģionālās attīstības ministrs K.Gerhards

Vīza: valsts sekretārs G.Puķītis

19.03.2015

493

Vita Prokopoviča

Attīstības instrumentu departamenta

Teritoriālās sadarbības nodaļas

vecākā eksperte

67026471, [vita.prokopovica@varam.gov.lv](mailto:vita.prokopovica@varam.gov.lv)